**ELŐTERJESZTÉS**

 **Szombathely Megyei Jogú Város**

**Gazdasági és Városstratégiai Bizottságának**

**2016. május 30-i rendkívüli ülésére**

**Javaslat a CLLD Helyi Akciócsoporttal kapcsolatos döntések meghozatalára**

Szombathely Megyei Jogú Város Gazdasági és Városstratégiai Bizottsága 2016. április 18-án, Közgyűlése 2016. április 20-án tárgyalta a „Javaslat Közösségi szinten irányított városi helyi fejlesztések (CLLD) megvalósítására irányuló helyi akciócsoport megalakításával kapcsolatos döntések meghozatalára” című előterjesztést, és határozataival támogatta az akciócsoport konzorciumi formában történő létrehozatalát, valamint regisztrációjának előkészítését. A Közgyűlés 115/2016.(IV.20.) Kgy. sz. határozatával a Gazdasági és Városstratégiai Bizottság hatáskörébe utalta a konzorciumi javaslat elfogadását.

A Helyi Akciócsoport tagjainak az előterjesztésben bemutatott összetétele a civil, egyházi, vállalkozói és közszféra szereplők önkéntes jelentkezése eredményeképpen jött létre a Helyi Akciócsoport létrehozására vonatkozó felhívás előírása szerint.

Az előkészítő munka során figyelembe kellett venni az időközben megjelent TOP-7.1.1-16 kódszámú, „Kulturális és közösségi terek infrastrukturális fejlesztése és helyi közösségszervezés a városi helyi fejlesztési stratégiához kapcsolódva” című pályázati felhívás és mellékleteinek előírásait is, mivel ezek szabályozzák a Helyi Akciócsoport (HACs) működési feltételeit, a kialakítandó Helyi Fejlesztési Stratégia módszertanát és a HACs munkaszervezetének működési peremfeltételeit.

Az előkészítő folyamat során a bevonásra javasolt szervezetek két megalapozó egyeztetést tartottak 2016. április 29-én és május 10-én. 2016. május 13-án az NGM tájékoztató napot tartott a pályázati felhívással és a Helyi Akciócsoportok szerveződésével, illetve a fejlesztési stratégiák kialakításával kapcsolatban.

A 2016. május 25-én tartott egyeztetésen a szervezetek többek között az alábbiakat kezdeményezték:

* A szombathelyi akciócsoport konzorciumi formában 16 taggal alakuljon meg.
* A szervezetek felkérték Szombathely Megyei Jogú Város Önkormányzatát, hogy vállalja el a konzorcium vezetését és képviseletét.
* A Helyi Akciócsoport csoport neve Savaria Jövőjéért Helyi Közösség legyen.

Javaslom, hogy a Tisztelt Bizottság értsen egyet a konzorciumban való Önkormányzati részvétellel és vezetői, képviselői szerepvállalással, továbbá az Akciócsoport nevével.

|  |  |  |
| --- | --- | --- |
| **Szervezet** | **Cím**  | **Szféra** |
| Szombathely MJV Önkormányzata | 9700 Szombathely, Kossuth L. u. 1-3.  | közszféra |
| Szombathelyi Képző Központ Közhasznú Nonprofit Kft. | 9700 Szombathely, Akacs M. u. 8-10.  | közszféra |
| AGORA Szombathelyi Kulturális Központ | 970 Szombathely, Ady E. tér 5.  | közszféra |
| Nyugat-Pannon Terület- és Gazdaságfejlesztési Szolgáltató Közhasznú Nonprofit Kft. | 9700 Szombathely, Horváth B. krt. 9. | közszféra |
| Savaria Megyei Hatókörű Városi Múzeum | 9700 Szombathely, Kisfaludy S. u. 9.  | közszféra |
| Savaria Városfejlesztési Nonprofit Kft.  | 9700 Szombathely, Ady E. tér 5. | közszféra |
| Herényi Kulturális és Sportegyesület | 9700 Szombathely, Béke tér 7. | civil |
| Szombathelyi Civil Kerekasztal | 9700 Szombathely, Ady tér 5. | civil |
| Savaria Tendency Art Group Művészeti és Kulturális Egyesület | 9700 Szombathely, József A. u. 1/A fsz. 3. | civil |
| Szülőföld Kulturális, Sport és Örökségvédelmi Egyesület | 9700 Szombathely, 11-es huszár út 40. | civil |
| Szombathelyi Turisztikai és Testvérvárosi Egyesület | 9700 Szombathely, Kossuth L. u. 1-3. | civil |
| Szombathelyi Evangélikus Egyházközség | 9700 Szombathely, Körmendi út 2. | civil |
| Nyugati Régió Kommunikációs Közhasznú Egyesület | 9700 Szombathely, Somlay Artúr u. 9. | civil |
| Innopartner Tanácsadó, Fejlesztő és Kutató Kft. | 9700 Szombathely, Somlay Artúr u. 9. | vállalkozói |
| Pannon Helyi Termék Nonprofit Kft.  | Telephely: 9700 Szombathely, Horváth B. krt. 9. | vállalkozói |
| BFH Európa Kft.  | 9700 Szombathely, Semmelweis I. u. 4-6.  | vállalkozói |

A regisztrációt végző konzorcium tagságára vonatkozó javaslat az előkészítő munka eredményeképpen az alábbiak szerint állt össze:

A konzorcium tagsága nem végleges, a regisztrációt és a sikeres pályázatot követően a Támogatási szerződés aláírása után az igények szerint tovább bővíthető.

Az Akciócsoport regisztrációjához szükséges egy együttműködési megállapodás összeállítása és aláírása minden résztvevő által, valamint a tagok egyéni nyilatkozata a részvételi szándékról. Az egyéni nyilatkozatokban rendelkezni kell a szervezetet képviselő személyről is.

A sikeres regisztráció után az Akciócsoport jogosulttá válik arra, hogy pályázatot nyújtson be a TOP-7.1.1-16 felhívásra.

A mellékletek között található az együttműködési megállapodás, valamint a Szombathely MJV Önkormányzat által aláírandó két nyilatkozat.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2016. május „ ”**

 **/:Illés Károly:/**

 **alpolgármester**

Mellékletek:

1. sz. melléklet: Együttműködési megállapodás
2. sz. melléklet: Nyilatkozat a Helyi Közösség alapításában való részvételről
3. sz. melléklet: Nyilatkozat Szombathely MJV Önkormányzata képviseletéről

HATÁROZATI JAVASLAT

**…/2016. (V.30) GVB. sz. határozat**

A Gazdasági és Városstratégiai Bizottsága a „Javaslat a CLLD Helyi Akciócsoporttal kapcsolatos döntések meghozatalára” című előterjesztést megtárgyalta, és a 115/2016.(IV.20.) Kgy. számú határozatban kapott felhatalmazás alapján a következő döntéseket hozta:

1. A Bizottság megismerte a Helyi Akciócsoport konzorciumi körének tagjaira tett javaslatot, egyetért az abban foglaltakkal és Szombathely Megyei Jogú Város Önkormányzata részvételével.
2. A Bizottság támogatja, hogy a konzorcium képviseletét, vezetését Szombathely Megyei Jogú Város Önkormányzata lássa el.
3. A Bizottság támogatja, hogy a szervezet neve „Savaria Jövőjéért Helyi Közösség” legyen.
4. A Bizottság egyetért azzal a javaslattal, hogy az Önkormányzatot a HACs munkájában Illés Károly alpolgármester képviselje.
5. A Bizottság a helyi közösség tagjainak együttműködési megállapodását az előterjesztés mellékletében foglalt tartalommal jóváhagyja, és felhatalmazza a polgármestert az együttműködési megállapodás és a részvételről szóló nyilatkozatok aláírására.

**Felelősök:** Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke

 Illés Károly alpolgármester

(a végrehajtásért: Szakály Szabolcs, a Városfejlesztési Kabinet vezetője)

**Határidő:** 1-4. pont: azonnal

 5. pont: 2016. május 31.